**Natale in Corsica tempi fà**

In in una cultura agrupasturale.

In tutte e memorie c’era a neve per Natale.U tempu di Natale si definisce per un cambiamentu d’attività.Finite i lavori è suminera.Finita a racolta di e castagne,di e mele, di l’amandule, e noce è e nucellule. I pastori impiaghjavanu ver di e terre più basse è l’inguerni più dolci.Hè u mumentu di a tumbera di u porcu.I ghjorni s’accortanu, è l’omi rientranu più à bon’ora è a famiglia si ritrova addunita.

**E cridenze Natalesche.**

Malgradu un forte impegnu cristianu, Natale ferma sempre in le cridenze cosmiche.Intornu à a luna è u sole.

U presepiu : Esistia digià in Roma in l’altu Medievu.S’affacca in lu 1930

**E piante simboliche** : **u caracutu** forse un segnu è simbolu di gioia , ma dinù pò rammentà e candele di sangue è e spine di a curona di u Cristu.

**U vischiu** hè a pianta porta pace, ma in e fole hè l’albitru chì piattò a vergine è u bambinu.

**U focu di Natale** :si facia piazza à a ghjesgia, i zitelli anadvanu à i rochji, anadavanu à circà i ceppi.

U focu era un focu maiò chì devia tene sinu à capu d’annu.

Ci vulia assai legnu, era dunque l’affare di tutti, è si principiava à l’entre di Decembre.

**U capifocu, u rochju di** **Natale** :era un ceppu grossu di leccia per falla durà, chì ogni babbu di famiglia andava à circà , era messa à u focu a sera di natale.

**A notte di a trasmissione** : a vigilia s’amparava à preghera di l’ochju ( ma micca solu c’era dinù u focu , i varmi)

A l’ultimu toccu di Mezanotte una persona iniziata(signadora) trasmettia a prigantula à bocca.ùn ci vole à scrivela perchè perderebbe u so putere.

Per caccià u male a signadora hà bisognu d’un piattu cupputu pienu d’acqua, d’una vigliosa o luminellu cù l’oliu.(acqua, focu, oliu)

Lampa e goccie d’oliu in l’acqua è tandu pò vede si a persona hè annuchjata o nò.(ùn lu puderà fà cà 3 volte, s’ellu ùn lu caccia ci vulerà à truvà un’altra signadora) .

**I canti di Natale :**

L’adeste fideles cantatu in latinu, à u ritimu giocosu invita à seguità i pastori versu u presepiu.

Chi vol veder hè un classicu di a natività in talianu.

Tù scendi da le stelle cantu di u XIXesimu.

E nanne : a nanna di u Bambinu chì hà datu Ciucciarella.

**A sopracena di Natale** : dopu à a messa di Mezanotte si faccia una cullazione semplice o più cucinata.

Caprettu à a stretta o in salsa

Sanguinelli, ventre, trippa piena, merli figatelli o tiani.

A notte di a spartera :a notte di Natale nimu ùn devia firmà solu in casa.

**U piattu di u puvarettu** : si mettia un piattu in più, per invità à qualchissia.

Babbu Natale : ùn esistia micca à u principiu di u seculu, micca camini in le case più mudeste, mancavanu dinù i scarpucci in certe case.

**U mitu di Babbu Natale** hè forse ststu intruduttu da quelli chì campavanu in cuntinente.In l’anni 30 si principiava à mette i so scarpucci davanti à u caminu.Ma ùn vole micca dì chì i rigali eranu parechji.

I rigali eranu purtati da u  «  petit jésus » o « u bon ghjesù ».

**L’aranciu** :fruttu di sole.rigalu per i zitelli.Cù a pella chì si facia siccà, si prufumava i dulciumi.

**Ghjallicu o alberu di Natale** ùn Ci n’era in e case ma in le muntagne.In lu 1935 in li libri di scola si cantava « mon beau sapin » c’era in certi lochi u caracutu o l’albitru.